**Ploaie morbidă**

*Mihail Simionescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă iar. De ceva timp numai plouă.

Cad în lacrimi limpezi stropii reci de ploaie,

Se preling pe-acoperişuri şi pe străzi ei curg şiroaie,

Nouri negri şi-ncruntaţi umbresc străzile pustii,

Iar sufletele slabe…se simt împinse toate

Către frig, către ţărână, către moarte…

Desculţă, udă, tremurând, ea îşi târăşte

Picioarele-nvineţite, mult umblate şi rănite,

Prin ploaia deasă, pe drumuri părăsite…

Ochii-i plâng, gura-i geme, sufletu-i urlă

De necazuri şi tristeţi, de durere şi de-amar,

De dorinţa şi de teama de a trece un hotar.

Îi va fi rece? Îi va fi cald? Îi va fi rău sau bine?

Mai tare-o va durea? Sau durerea-i va alina?

O vor uita cu toţii sau îşi vor aminti de ea?

Drumul ce l-a ales întoarcere nu are;

Cum îi va fi, ce va simţi – nimeni nu ştie,

Ce ştie ea, e că nu va mai fi vie.

Pădurea e-n faţă aşteptându-i trupul.

Ploaia se-nteţeşte, vântu-i taie cu suflarea

Pielea, ochii, respiraţia şi calea.

Ploaia o respinge, vântul o refuză,

O trimit înapoi, să plece acasă,

Să-şi ia zilele nu vor, nu o lasă, nu o lasă…

Dar ea continuă să meargă,

Nu ascultă nici de ploaie, nici de vânt,

Niciun sens nu mai are viaţa ei pe-acest pământ.

Decât sclavă printre oameni, ea preferă moartea;

Nu-i mai pasă de nimic, nici de foc, nici de iad,

Nici că cei ce viaţa-şi iau nu urcă, ci cad.

Speranţă nu mai are, nici vise, nici dorinţe…

Doar gânduri sumbre, insomnii şi zile incolore,

Voci şi vedenii ce-o tulbură ore şi ore…

Singură se simte, fără mamă, fără tată,

Fără oameni dragi care s-o iubească…

Ce dorinţă să mai simtă, pentru ce să mai trăiască?

Tunete şi fulgere, ploaie torenţială,

Înspăimântată e natura toată

Căci în pădure de un ram stă atârnată

O copilă naivă, un suflet mâhnit,

Un trup de fecioară din care viaţa se scurge

Clipă după clipă, în timp ce îngeru-i fuge.

Frânghia-i prea strânsă, n-o lasă să respire,

Ochii bulbucaţi se umplu de ceaţă,

Se stinge-ncet visul de loc cu verdeaţă,

Trupul se zbate în mâinile morţii,

Viaţa dispare între stropi de ploaie,

Iar lacrimile-i curg…îi curg şiroaie…

Ploaia s-a oprit, doar vântul mai adie;

Şi-i leagănă încet trupul ce-atârnă fără vlagă,

Şi vuieşte printre frunze – parcă se roagă…

Norii se desfac şi curcubeul apare,

O floare măiastră tocmai s-a ofilit,

Dar pădurea trăieşte, chiar de ea a murit.